লন্ডন শহরের সঙ্গে পরিচিত হতে হলে হেঁটে ঘোরা ভাল। টেমসের দক্ষিণ তীর ধরে হাঁটতে হাঁটতে শেকসপিয়রের গ্লোব থিয়েটার। একটু এগোতেই প্রায় হাজার বছরের পুরনো সাউথওয়ার্ক ক্যাথিড্রাল। কাছেই লন্ডন ব্রিজ, একটু এগিয়ে লন্ডন মনুমেন্ট। সেন্ট পলস ক্যাথিড্রাল দেখে ল্যামবেথ ব্রিজ, ওয়াটারলু ব্রিজ, ওয়েস্টমিনস্টার ব্রিজ ধরে নিজের পছন্দসই জায়গাগুলি দেখে নেওয়া যায়। অক্সফোর্ড স্ট্রিটে কিছু কেনাকাটাও করতে পারেন।